** **MADONAS NOVADA PAŠVALDĪBA**

Reģistrācijas numurs 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 74**

(protokols Nr. 6, 36. p.)

**Par ceļa servitūta līguma slēgšanu piekļuves nodrošināšanai zemes vienībai ar kadastra apzīmējumu 70740040376, kas atrodas Mārcienas pagastā, Madonas novadā**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 13. jūnijā ar reģ. Nr. 2.1.3.6/25/965) ar lūgumu slēgt ceļa servitūta līgumu par labu nekustamā īpašuma “Bites” (kadastrs numurs 70740040376) Mārcienas pagasts, Madonas novads, kas ir iesniedzējiem piederošs nekustamais īpašums, lai nodrošinātu piekļuvi īpašuma sastāvā esošajai zemes vienībai ar kadastra apzīmējumu 70740040376.

Izvērtējot saņemto iesniegumu un tajā minēto priekšlikumu, kā arī citus iespējamos piekļuves nodrošināšanas variantus, tika secināts, ka visracionālāk piekļuvi nekustamā īpašuma “Bites” (kadastrs numurs 70740040376) sastāvā esošai zemes vienībai ar kadastra apzīmējumu 70740040376, plānot šķērsojot zemes vienības ar kadastra apzīmējumiem 70740040127 un 70740040383.

Īpašumtiesības uz nekustamo īpašumu “Bites” (kadastrs numurs 70740040376) Mārcienas pagastā, Madonas novadā zemesgrāmatā nostiprinātās fiziskas personas vārdā un tam atvērts Mārcienas pagasta zemesgrāmatu nodalījums Nr. [100000358716](https://zemesgramata.lv/lv/Search/GetFolioDataByCadastre?loginUsingLvLv=false&cadasterId=70920030073).

Nekustamā īpašuma “Kaisis” (kadastra numurs 70740040127) tiesiskais valdītājs saskaņā ar Madonas novada pašvaldības domes 2009. gada 29. decembra lēmumu Nr. 7 ir Madonas novada pašvaldība un nekustamā īpašuma “Kastaņi” (kadastra numurs 70740040013) tiesiskais valdītājs saskaņā ar Madonas novada pašvaldības domes 2009. gada 5. februāra lēmumu ir Madonas novada pašvaldība.

Saskaņā ar Civillikuma 1131. pantu, kas nosaka, ka *Servitūts, kas nodibināts par labu noteiktai fiziskai vai juridiskai personai, ir personālservitūts; servitūts, kas nodibināts par labu kādam noteiktam nekustamam īpašumam, tā ka to izlieto katrreizējais tā īpašnieks, ir reālservitūts* un ceturtās apakšnodaļas 1231. panta 3. apakšpunktu, kas nosaka, ka *Servitūtus nodibina ar līgumu vai testamentu* un 1235. pantu, kas nosaka to, ka *No servitūta izrietošā lietu tiesība ir nodibināta un spēkā abām pusēm, t. i. valdošā un kalpojošā nekustamā īpašuma īpašniekiem, tikai pēc servitūta ierakstīšanas zemes grāmatās; līdz tam laikam viņu starpā pastāv vienīgi personiska saistība, kuras ierakstīšanu zemes grāmatās var tomēr prasīt katra puse, ja vien izpildīti visi citi servitūtam nepieciešamie noteikumi,* līdz ar to nepieciešams slēgt reālservitūta līgumu starp nekustamā īpašuma “Bites” (kadastrs numurs 70740040376) īpašnieku, kas ir valdošā nekustamā īpašuma īpašnieks un nekustamo īpašumu “Kastaņi” (kadastra numurs 70740040013) un “Kaisis” (kadastra numurs 70740040127), kā kalpojošo nekustamo īpašumu tiesisko valdītāju – Madonas novada pašvaldību.

Pamatojoties uz Civillikuma 1131. pantu, 1231. panta 3. apakšpunktu un 1235 pantu, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Noslēgt reālservitūta līgumu starp nekustamā īpašuma “Bites” (kadastrs numurs 70740040376) īpašniekiem kā valdošā nekustamā īpašuma īpašniekiem un Madonas novada pašvaldību, kā kalpojošo nekustamo īpašumu “Kaisis” (kadastra numurs 70740040127) un nekustamā īpašuma “Kastaņi” (kadastra numurs 70740040013), tiesisko valdītāju, lai nodrošinātu piekļuvi zemes vienībai ar kadastra apzīmējumu 70740040376 šķērsojot zemes vienības ar kadastra apzīmējumiem 70740040127 un 70740040383.
2. Noteikt, ka ceļa servitūta vietas atrodas:
   1. nekustamā īpašuma “Kaisis” (kadastra numurs 70740040127) sastāvā esošā zemes vienībā ar kadastra apzīmējumu 70740040127: ceļa vietas kopējais garums - 473 m, ceļa vietas platums 1. un 4. posmā – 4.5 m, 2. un 3. posmā 2,25 m, kopā zemes platība 0,1944 ha (1. pielikums). Raksturojošie lielumi var tikt precizēti, veicot zemes kadastrālo uzmērīšanu.
   2. nekustamā īpašuma “Kastaņi” (kadastra numurs 70740040013) sastāvā esošā zemes vienībā ar kadastra apzīmējumu 70740040383: ceļa vietas garums – 40 m, ceļa vietas platums – 2,25 m, kopā zemes platība 0,009 ha (1. pielikums 3. posms). Raksturojošie lielumi var tikt precizēti, veicot zemes kadastrālo uzmērīšanu.
3. Uzdot Juridiskajai nodaļai sagatavot reālservitūta līgumu, kur noteikt, ka līgums slēdzams kā beztermiņa līgums, servitūta tiesīgajiem ir pienākums par saviem līdzekļiem veikt ceļa uzturēšanu. Visus izdevumus, kas saistīti ar līguma reģistrēšanu zemesgrāmatā sedz servitūta tiesīgie.
4. Pēc īpašumtiesību uz nekustamiem īpašumiem “Kastaņi” (kadastra numurs 70740040013) un “Kaisis” (kadastra numurs 70740040127) nostiprināšanas zemesgrāmatā Madonas novada pašvaldības vārdā, piekrist, ka servitūts tiek nostiprināts zemesgrāmatā.

Domes priekšsēdētājs A. Lungevičs

*Dzelzkalēja  28335803*